บทความนี้เกี่ยวกับวิดีโอเกมสตรีทไฟเตอร์: เดอะมูฟวี เวอร์ชันเพลย์สเตชัน และเซกา แซตเทิร์น สำหรับเกมอาร์เคดที่สร้างจากภาพยนตร์เรื่องเดียวกัน ดูที่ สตรีทไฟเตอร์: เดอะมูฟวี (เกมอาร์เคด)

***สตรีทไฟเตอร์: เดอะมูฟวี*** (อังกฤษ: *Street Fighter: The Movie*) เป็นเกมต่อสู้ตัวต่อตัว ที่วางจำหน่ายสำหรับเพลย์สเตชัน และเซกา แซตเทิร์น ใน ค.ศ. 1995 ซึ่งมีฐานรากมาจากภาพยนตร์ ค.ศ. 1994

รูปแบบการเล่น
-------------

ริวเผชิญหน้าบลังก้า
แม้ว่ากราฟิกจะประกอบด้วยภาพดิจิทัลแบบเดียวกันกับนักแสดงในภาพยนตร์ที่ใช้สำหรับเวอร์ชันอาร์เคด แต่สไปรต์ได้รับการประมวลผลต่างกัน ฉากหลังต่างกันทั้งหมด และระบบการต่อสู้ใกล้เคียงกับ*ซูเปอร์สตรีทไฟเตอร์ II X: แกรนด์มาสเตอร์ชาลเลนจ์* มาก นอกเหนือจากท่าพิเศษแบบปกติและซูเปอร์คอมโบแล้ว ผู้เล่นยังสามารถปฏิบัติการท่าพิเศษของตัวละครในเวอร์ชันที่ทรงพลังยิ่งขึ้น ซึ่งรู้จักกันในชื่อ "ซูเปอร์สเปเชียลมูฟ" เหมือนกับ "อีเอส มูฟ" ที่มีในเกม*ไนต์วอร์ริเออส์* และ "อีเอกซ์ สเปเชียล" ที่ในภายหลังเปิดตัวใน*สตรีทไฟเตอร์ III: เซคันด์อิมแพกต์* โดยท่าซูเปอร์สเปเชียลต้องการให้เกจซูเปอร์คอมโบเต็มอย่างน้อยครึ่งหนึ่ง (หลังจากที่ส่วนที่เติมของเกจเปลี่ยนเป็นสีน้ำเงิน) และสามารถทำได้โดยดำเนินการคำสั่งเดียวกันกับท่าพิเศษแบบปกติ แต่กดปุ่มโจมตีสองปุ่มแทนปุ่มเดียว

มีโหมดเกมสี่โหมดให้เลือก โหมดผู้เล่นเดี่ยวหลักอย่าง "มูฟวีแบตเทิล" เป็นโหมดเนื้อเรื่องซึ่งเป็นไปตามเนื้อเรื่องของภาพยนตร์ ผู้เล่นเข้าควบคุมไกล์ซึ่งกำลังปฏิบัติภารกิจแทรกซึมที่หลบซ่อนของไบสัน (ในเกมเวอร์ชันภาษาญี่ปุ่นคือเวก้า) ในเมืองชาโดลู ผู้เล่นสามารถเลือกระหว่างจุดแตกแยกที่แตกต่างกันหลังจากการแข่งบางแมตช์ ซึ่งกำหนดจำนวนคู่ต่อสู้ที่จะเผชิญหน้าก่อนจุดแยกถัดไป จนกระทั่งถึงแมตช์สุดท้ายกับสกัด, ไบสัน และไฟนอลไบสัน หลังจากเสร็จสิ้นโหมดมูฟวีแบตเทิล มิวสิกวิดีโอของเพลงประกอบภาพยนตร์ที่ชื่อ "ซัมติงแดร์" โดยเชจแอนด์อัสกะจะเริ่มบรรเลง

โหมดอื่น ๆ รวมถึงโหมดสไตล์อาร์เคดที่เรียกว่า "สตรีทแบตเทิล" ซึ่งผู้เล่นสามารถเลือกตัวละครแล้วเผชิญหน้ากับตัวละครที่ควบคุมด้วยคอมพิวเตอร์สิบสองตัว ปิดท้ายด้วยแซนกีฟ, ดี เจย์, สกัด และไบสัน ส่วน "เวอร์ซัสโหมด" ซึ่งเป็นโหมดมาตรฐานสำหรับผู้เล่นสองคน เป็นเช่นเดียวกับในเวอร์ชันคอนโซลก่อนหน้าของ*สตรีทไฟเตอร์* และ "ไทรเอิลโหมด" ที่ผู้เล่นต่อสู้กับบัญชีรายชื่อทั้งหมดเพื่อทำไฮสกอร์ หรือสถิติเวลาที่รวดเร็ว นอกจากนั้น ในระหว่างการต่อสู้ ตัวละครได้มีธีมดนตรีใหม่สำหรับเกมภาคนี้

ตัวละคร
-------

เวอร์ชันประจำบ้านของ*สตรีทไฟเตอร์: เดอะมูฟวี* มีตัวละครหลายตัวที่เหมือนกันจากเกมอาร์เคด โดยมีความแตกต่างที่สำคัญเล็กน้อยในบัญชีรายชื่อ ตัวละครในภาพยนตร์ต้นฉบับอย่างกัปตันซาวาดะมีอยู่ในทั้งสองเวอร์ชัน อย่างไรก็ตาม ท่าพิเศษของเขานั้นแตกต่างจากที่มีในเวอร์ชันอาร์เคด ส่วนตัวละครดั้งเดิมอย่างเบลดจากเกมอาร์เคดพร้อมกับทหารม้าของไบสันที่สลับสีชุดอื่น ๆ นั้นไม่มีอยู่ในเวอร์ชันประจำบ้าน สำหรับอากูมะ (รับบทโดยเออร์นี เรเยส ซีเนียร์ ซึ่งในเกมเวอร์ชันภาษาญี่ปุ่นดั้งเดิมคือโกกิ) ผู้เป็นตัวละครปกติในเกมอาร์เคด ได้กลับมาเป็นตัวละครที่ซ่อนอยู่อีกครั้ง ซึ่งสามารถเลือกได้โดยใช้สูตรลับเท่านั้น และสามารถต่อสู้ได้ในฐานะคู่ต่อสู้คนสุดท้ายในไทรเอิลโหมดเท่านั้น ขณะที่ตัวละครสองตัวจากภาพยนตร์*สตรีท ไฟท์เตอร์ ยอดคนประจัญบาน* ที่ไม่ได้อยู่ในเวอร์ชันอาร์เคดก็รวมอยู่ในภาคนี้ด้วย อันได้แก่ ดี เจย์ (รับบทโดยมิเกล อา. นูเญซ จูเนียร์) และบลังก้า (รับบทโดยคิม เรเปีย)

ด้านราอูล จูเลีย ได้เตรียมกลับมารับบทเอ็ม. ไบสัน ในเวอร์ชันวิดีโอเกม แม้ว่าเขาจะได้พบกับทีมงานของเกม แต่เขาก็ป่วยหนัก และท้ายที่สุดก็ไม่สามารถเข้าร่วมในโครงการนี้ได้ เนื่องจากเขาเสียชีวิตในเดือนตุลาคม ค.ศ. 1994 ดาร์โก ทัสแกน สตันต์ของจูเลียจากภาพยนตร์เรื่องนี้ จึงเข้ามาเติมเต็มบทบาทแทน ส่วนนักแสดงเพียงคนเดียวที่จะไม่แสดงบทบาทของเขาจากภาพยนตร์เรื่องนี้คือโรเบิร์ต แมมโมเน ผู้แสดงเป็นบลังก้า ซึ่งคิม เรเปีย ได้มาสวมบทบาทเพื่อเซตการเคลื่อนไหวที่ซับซ้อนของบลังก้า

ความแตกต่างระดับภูมิภาค
-----------------------

เวอร์ชันคอนโซลได้รับการเปิดตัวในชื่อ*สตรีทไฟเตอร์: เรัยลแบตเทิลออนฟิล์ม* ณ ประเทศญี่ปุ่น เพื่อแยกความแตกต่างจากเกม*สตรีทไฟเตอร์ II มูฟวี* ที่ไม่เกี่ยวข้อง ซึ่งสร้างจากภาพยนตร์อนิเมะในชื่อเดียวกัน นอกเหนือจากการแปลข้อความแล้ว ตัวอย่างเสียงของตัวละครในเวอร์ชันภาษาญี่ปุ่นและภาษาอังกฤษจะแตกต่างกัน เช่นเดียวกับในพากย์ญี่ปุ่นของภาพยนตร์ หัวหน้าสามคนจาก*สตรีทไฟเตอร์ II* ที่มีการเปลี่ยนชื่อระหว่างเวอร์ชันญี่ปุ่นและอเมริกา (บัลร็อก, เวก้า และเอ็ม. ไบสัน) ได้ถูกเรียกโดยชื่อโลกฝั่งตะวันตก ในทางตรงกันข้าม อากูมะถูกเรียกว่าโกกิในเวอร์ชั่นภาษาญี่ปุ่น

การตอบรับ
---------

| การตอบรับ |
| --- |
|  |

เวอร์ชันเพลย์สเตชันประสบความสำเร็จในเชิงพาณิชย์เมื่อเปิดตัว โดยขายหมดในร้านค้าปลีกภายในหนึ่งเดือนหลังจากวางจำหน่าย ณ ทวีปอเมริกาเหนือในเดือนกันยายน ค.ศ. 1995

เกมดังกล่าวได้รับการวิจารณ์เชิงลบเป็นส่วนใหญ่ ซึ่งการวิจารณ์เวอร์ชันแซตเทิร์นนั้น เรเดียน ออโตเมติก จากนิตยสาร*เซกา แซตเทิร์น แมกกาซีน* ได้บ่นว่าเกมช้าลงมากเกิน และความจริงที่ว่าเกมนี้ไม่ใช่การแปลงเกมอาร์เคดที่มีชื่อเดียวกัน แต่เป็นอีกพอร์ตหนึ่งของ*ซูเปอร์สตรีทไฟเตอร์ II X: แกรนด์มาสเตอร์ชาลเลนจ์* ที่มีการแปลงเป็นดิจิทัลกราฟิก ส่วนนักวิจารณ์ทั้งสี่รายของนิตยสาร*อิเล็กทรอนิกส์เกมมิงมันทลี*ได้ติเตียนการควบคุม แต่ยกย่องภาพยนตร์ฟูลโมชันวิดีโอ และกลไกรูปแบบการเล่น ซึ่งไม่ใช่นักวิจารณ์ทุกคนที่ตระหนักว่าเกมนี้ไม่ใช่การแปลงเกมอาร์เคดที่มีชื่อเดียวกัน จึงทำให้เกิดความสับสน ด้านนิตยสาร*เกมโปร*ให้ความเห็นเชิงลบอย่างหนักแน่นในเวอร์ชันของแซตเทิร์น ซึ่งหาได้ยากสำหรับสิ่งพิมพ์ในเวลานั้น นักวิจารณ์ติเตียนแอนิเมชันที่ช้า และขาด ๆ หาย ๆ, เสียงการต่อสู้ที่อ่อนแอ, การวาดเฟรมที่คาดเดาไม่ได้ และเวลาคืนสภาพอย่างรวดเร็วของเหล่านักสู้ โดยกล่าวว่าผลลัพธ์นี้เป็น "เกมป้องกันที่รอและโจมตี มากกว่าการแข่งสตรีทไฟเตอร์ที่แท้จริง" รวมถึงนักวิจารณ์จาก*แมกซิมัม*ได้ติเตียนโดยเฉพาะอย่างยิ่งต่อคุณภาพที่ไม่ดีของการแปลงเป็นดิจิทัลและอัตราเฟรม เขายังให้ความเห็นด้วยว่าในขณะที่รูปแบบการเล่นนั้นเป็นพอร์ตของ*ซูเปอร์สตรีทไฟเตอร์ II X: แกรนด์มาสเตอร์ชาลเลนจ์* ซึ่งก็ถูกทำให้หมดอำนาจจากการลดความเร็ว "การตอบสนองที่ลื่นไหล ตามสัญชาตญาณของเกมที่มีในสตรีทไฟเตอร์ก่อนหน้านี้ดูเหมือนจะหายไป และด้วยเหตุนี้ จึงเป็นการบีบบังคับให้เล่นเกมนี้อย่างแท้จริง" ส่วนนักวิจารณ์ของนิตยสาร*เนกซ์เจเนอเรชัน*ได้ให้บทวิจารณ์ต่อเกมดังกล่าวเป็นบวกอย่างสมบูรณ์ เขายกย่องการเลือกตัวละครที่ครอบคลุม และมีโหมดต่าง ๆ จำนวนมากให้เล่น รวมทั้งสรุปว่าเกมนี้ "ดูและเล่นได้ดีมาก"

ในขณะที่นักวิจารณ์ของนิตยสาร*เกมโปร*คนอื่น ๆ ได้กล่าวถึงเวอร์ชันเพลย์สเตชัน เขาก็วิจารณ์เกมในแง่ลบอย่างมากเช่นกัน โดยกล่าวว่าเกมใช้เวลาโหลดนาน, มีข้อบกพร่องที่เด่นชัด, ความล่าช้าในการควบคุม, การแสดงเสียงไม่ดี และสไปรต์แบบคลุมเครือที่ไม่เหมือนกับนักแสดงในภาพยนตร์ แม้ว่าพวกเขาจะวิจารณ์เวอร์ชันแซตเทิร์นในเชิงบวก แต่บทวิเคราะห์สั้น ๆ ต่อเวอร์ชันเพลย์สเตชันโดยนิตยสาร*เนกซ์เจเนอเรชัน*ได้กล่าวถึงเกมนี้ว่าเป็น "ความผิดพลาดครั้งใหญ่รอบด้าน"

บ็อบ แมกกี จากยูเอสเกมเมอร์ระบุว่า*สตรีทไฟเตอร์: เดอะมูฟวี* เป็นหนึ่งในเกมเปิดตัวที่แย่ที่สุดสำหรับเพลย์สเตชัน โดยสังเกตว่าเกมนี้ "ส่วนใหญ่จำได้ว่าเป็นความอับอายที่น่าสังเวช" และจากการระลึกถึงความหลัง มาริสซา แมลี จากยูจีโอ.คอม ได้ให้เกมนี้อยู่อันดับที่ 102 ใน 102 เกมที่แย่ที่สุดตลอดกาลของเธอ

การสืบทอด
---------

ในเดือนตุลาคม ค.ศ. 2018 สิทธิ์ในการเผยแพร่เกมของเวสเทิร์นได้ถูกซื้อกิจการโดยลิควิดมีเดียกรุป ซึ่งเป็นบริษัทผู้ผลิตของแคนาดา พร้อมกับเกมอื่น ๆ ที่บริษัทอะเคลมเอนเตอร์เทนเมนต์เป็นเจ้าของแต่เดิม

หมายเหตุ
--------

1. ↑  วางจำหน่ายในประเทศญี่ปุ่นในชื่อ***สตรีทไฟเตอร์: เรัยลแบตเทิลออนฟิล์ม*** (ญี่ปุ่น: ストリートファイター リアルバトル オン フィルム; อังกฤษ: *Street Fighter: Real Battle on Film*) เพื่อหลีกเลี่ยงความสับสนกับเกม*สตรีทไฟเตอร์ II มูฟวี* ซึ่งอิงจาก*สตรีทไฟเตอร์ II: ดิแอนิเมเต็ดมูฟวี*
2. ↑  การวิจารณ์เวอร์ชันเซกา แซตเทิร์น ของนิตยสาร*เกมแฟน*นั้นมาจากนักวิจารณ์สามคนที่มอบคะแนนต่างกัน ได้แก่ 84, 85 และ 82

อ้างอิง
-------

1. ↑  Williamson, Colin. "Street Fighter: The Movie". *AllGame*. คลังข้อมูลเก่าเก็บจากแหล่งเดิมเมื่อ 2014-11-16. สืบค้นเมื่อ October 22, 2020.
2. 1 2  "Review Crew: Street Fighter: The Movie". *Electronic Gaming Monthly*. No. 76. Sendai Publishing. November 1995. p. 48.
3. ↑  S. Quan; Nick Rox; K. Lee (October 1995). "SF the Movie". *GameFan*. Vol. 3 no. 10. p. 16.
4. ↑  Bolton, Roger (November 1995). "Streetfighter: The Movie". *Hyper*. No. 24. pp. 46–47.
5. 1 2  "Street Fighter: The Movie". *Next Generation*. No. 11. Imagine Media. November 1995. pp. 170, 174.
6. 1 2  "Every PlayStation Game Played, Reviewed, and Rated". *Next Generation*. No. 25. Imagine Media. January 1997. p. 60.
7. ↑  "Street Fighter: The Movie". *Official UK PlayStation Magazine*. No. 1. November 1995. p. 86.
8. ↑  "Street Fighter: The Movie". *Play*. No. 1. November 1995. pp. 48–49.
9. ↑  "Video Game Reviews, Articles, Trailers and more - Metacritic". คลังข้อมูลเก่าเก็บจากแหล่งเดิมเมื่อ 2018-08-27. สืบค้นเมื่อ 2021-12-26.
10. 1 2  "Maximum Reviews: Streetfighter: The Movie". *Maximum: The Video Game Magazine*. No. 2. Emap International Limited. 1995. p. 146.
11. 1 2  Automatic, Radion (November 1995). "Review: Streetfighter the Movie  [*sic*]". *Sega Saturn Magazine*. No. 1. Emap International Limited. pp. 66–67.
12. ↑  Derdak, Thomas; Pederson, Jay P. (1998). *International Directory of Company Histories*. St. James Press. p. 6. ISBN 978-1-55862-365-1. In September, Acclaim's first PlayStation titles, *NBA Jam: Tournament Edition* (successor to the original game that sold more than three million cartridges) and *Street Fighter: The Movie*, sold out in retail stores in about a month.
13. ↑  Scary Larry (November 1995). "ProReview: Street Fighter: The Movie". *GamePro*. No. 86. IDG. p. 62.
14. ↑  Videohead (January 1996). "ProReview: Street Fighter: The Movie". *GamePro*. No. 88. IDG. p. 80.
15. ↑  Mackey, Bob (2015-09-09). "Debut Duds: The Worst PlayStation Launch Games". *USgamer*. Gamer Network. เก็บจากแหล่งเดิมเมื่อ 2015-10-06. สืบค้นเมื่อ 2015-10-06.
16. ↑  Meli, Marissa (2010-07-05). "Worst Video Games of All Time". *UGO.com*. คลังข้อมูลเก่าเก็บจากแหล่งเดิมเมื่อ September 1, 2010. สืบค้นเมื่อ 2013-10-13.
17. ↑  Orselli, Brandon (2018-10-02). "Liquid Media Acquires Rights to 65 Classic Acclaim Entertainment IPs". nichegamer.com. สืบค้นเมื่อ 2019-02-04.

* Studio Bent Stuff (Sep 2000). *All About Capcom Head-to-Head Fighting Game*. A.A. Game History Series (Vol. 1) (ภาษาญี่ปุ่น). Dempa Publications, Inc. ISBN 4-88554-676-1.

แหล่งข้อมูลอื่น
---------------

* Street Fighter: The Movie ที่ Street Fighter Wiki,  an external wiki

| * ด
* ค
* ก
*สตรีทไฟเตอร์* |
| --- |
| แคปคอม |
| วิดีโอเกม | 

|  |  |
| --- | --- |
| ซีรีส์หลัก | 
* *Street Fighter*
* *II*
	+ *Champion Edition*
	+ *เทอร์โบ*
	+ *Super*
	+ *Super Turbo*
	+ *Hyper*
	+ *HD Remix*
	+ *Ultra*
* *Alpha*
	+ *2*
	+ *3*
* *III*
	+ *2nd Impact*
	+ *3rd Strike*
* *IV*
	+ *ซูเปอร์*
	+ *Arcade Edition*
	+ *3D Edition*
* *V*
* *6*

 |
| เกมอื่น ๆ | 
* *เดอะมูฟวี* (เกมอาร์เคด)
* *เดอะมูฟวี* (เกมคอนโซล)
* *The Interactive Movie*
* *Super Puzzle Fighter II Turbo*
* *EX*
	+ *2*
	+ *3*
* *Super Gem Fighter Mini Mix*
* *Puzzle Fighter*

 |
| เกมที่เกี่ยวข้อง | 
* *Street Fighter 2010: The Final Fight*
* *Fighting Layer*
* *Fighting EX Layer*
* *Final Fight*
* *Rival Schools: United by Fate*
* *Project Justice*

 |
| ครอสโอเวอร์ | 
* *Asura's Wrath*
* *Cannon Spike*
* *Capcom Fighting Evolution*
* *Fighter Maker*
* *Harvey Birdman: Attorney at Law*
* *Marvel vs. Capcom* series
* *Mouse Generation*
* *Namco × Capcom*
* *Project X Zone* (*2*)
* *SNK vs. Capcom* series
* *สตรีทไฟเตอร์ X ร็อคแมน*
* *สตรีทไฟเตอร์ X เทคเคน*
* *ซูเปอร์สแมชบราเธอร์ส*
	+ *ฟอร์นินเท็นโด 3ดีเอส* แอนด์*วียู*
	+ *อัลติเมต*
* *Power Rangers: Legacy Wars*
* *ทัตสึโนโกะ vs. แคปคอม*
* *เทคเคน 7*
* *เทคเคน X สตรีทไฟเตอร์*
* *X-Men: Children of the Atom*

 |
| รวมกัน | 
* *Collection*
* *Capcom Generations*
* *Anniversary Collection*
* *Capcom Classics Collection*
* *Alpha Anthology*
* *Capcom Puzzle World*
* *Capcom Digital Collection*
* *เธอร์ทีธแอนนิเวอร์ซารีคอลเลกชัน*
* *Capcom Arcade Stadium*

 |

 |
| ภาพยนตร์และโทรทัศน์ | 

|  |  |
| --- | --- |
| ภาพยนตร์แอนิเมชัน | 
* *II: The Animated Movie*
* *Alpha: The Animation*
* *Alpha: Generations*
* *IV: The Ties That Bind*

 |
| ภาพยนตร์คนแสดง | 
* *สตรีทไฟเตอร์* (soundtrack)
* *The Legend of Chun-Li*

 |
| ละครชุดทางโทรทัศน์ | 
* *Street Fighter II V*
* *Street Fighter*
* *Assassin's Fist*
* *Resurrection*

 |

 |
| ตัวละคร | 

|  |  |
| --- | --- |
| ดั้งเดิม | 
* Akuma
* เอ็ม.ไบสัน
* Blanka
* แคมมี่
* ชุนลี
* Dan
* Dee Jay
* Dhalsim
* Dudley
* อี.ฮอนดะ
* Elena
* F.A.N.G.
* Fei Long
* Gouken
* ไกล์
* Ibuki
* จูริ
* Karin
* เคน
* เวก้า
* Makoto
* Nash
* Oro
* R. Mika
* Rose
* Rufus
* ริว
* สกัด
* Sakura
* Seth
* T. Hawk
* Urien
* บัลร็อก
* Yun and Yang
* Zangief

 |
| จาก*ไฟนอลไฟต์* | 
* Cody
* Guy
* Maki
* Poison
* Rolento
* Sodom

 |

 |
| สื่อ | 
* Comics/manga
	+ *Street Fighter II*
	+ *Sakura Ganbaru!*
	+ Malibu Comics
	+ UDON
* *The Storytelling Game*

 |
| ไม่เป็นทางการ | 
* "Chun-Li's Spinning Bird Kick"
* *City Hunter*
* *Future Cops*
* *Hi Score Girl*
* *Street Fighter II: Rainbow Edition*

 |
| เกี่ยวข้อง | 
* Fighting game community
	+ Evo Moment #37
	+ Fiasco versus Umehara
* Hadouken
* ทากาชิ นิชิยามะ
* Yoshinori Ono
* Sheng Long

 |
| 
* หมวดหมู่ **หมวดหมู่**

 |